**Mobilitási projektek – felsőoktatási munkatársak képzési célú mobilitása**

1. **A pályázattípus célja**

* Oktatók, adminisztratív és más nem oktató munkatársak külföldi programországbeli partnernél (felsőoktatási intézménynél vagy vállalkozásnál) végzett mobilitása tudástranszfer, vagy készségek fejlesztése céljából (szemináriumok, kurzusok, gyakorlati periódus, átirányítás stb.).

1. **A pályázásra jogosultak köre**

* Erasmus Charter for Higher Education tanúsítvánnyal rendelkező felsőoktatási intézmények munkatársai

1. **Támogatható tevékenységek**

* felsőoktatási munkatársak képzési célú mobilitása (2-60 nap utazás nélkül)

1. **A programban részt vevő országok**

Az alábbi országok vesznek részt a pályázatban:

Az Európai Unió tagállamai (Ausztria, Belgium, Bulgária, Ciprus, Cseh Köztársaság, Dánia, Egyesült Királyság, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxembourg, Magyarország, Málta, Németország, Olaszország, Portugália, Románia, Spanyolország, Szlovákia, Szlovénia, Svédország)

Nem EU tagállamként a programban szintén részt vesz: Macedónia Volt Jugoszláv Köztársaság, Izland, Liechtenstein, Norvégia, Törökország

1. **Pályázati feltételek**

* A küldő intézmény minden esetben ECHE tanúsítvánnyal rendelkező felsőoktatási intézmény.
* A küldő intézmény lehet egy ECHE tanúsítvánnyal rendelkező felsőoktatási intézmény vagy bármilyen külföldi „vállalkozás” (a munkaerőpiacon vagy az oktatás, képzés vagy az ifjúság területén aktív privát vagy közintézmény).
* Konferencia részvétel nem támogatható!
* Helyszín: nem lehet a küldő intézmény országa és a lakóhely szerinti ország sem.
* A munkatárs a pályázatában benyújtott, az érintett felek által jóváhagyott és aláírásukkal elfogadott egyéni munkaprogramot követi.

1. **Prioritások**

Az oktatás és képzés területén az alábbi prioritások kerültek meghatározásra:

* Készségek és kulcskompetenciák, mint a vállalkozókészség, digitális kompetenciák és többnyelvűség, továbbá újszerű és tanulóközpontú pedagógiai módszerek fejlesztése;
* Az információs és kommunikációs technológiák (IKT) használatának elősegítése az oktatásban, többek között nyitott oktatási segédanyagokhoz való hozzáférés, IKT-alapú tanítás és a digitális tartalmak felhasználói és előállítói jogainak és kötelezettségének átláthatósága révén;
* Készségek és végzettségek átláthatóságának és elismerésének javítása;
* Az oktatás és képzés illetve a készségek fejlesztése területén a beruházások és pénzügyi támogatások illeszkedésének elősegítése, valamint az oktatásba és képzésbe történő hatékony és fenntartható beruházások európai és nemzeti szinten történő megvitatásának ösztönzése az érintettek bevonásával.
* A felsőoktatás esetében fontos szempont adott projekt hozzájárulása az európai felsőoktatási rendszerek modernizációjához, amint az [a 2011-es EU Felsőoktatási ütemtervben](http://ec.europa.eu/news/culture/110926_hu.htm) meghatározásra került;

A 2014-2020-as időszakban a program költségvetésének 77,5 %-át fordítják az oktatás és képzés területére, ezen felül további 3,5 %-ot az Európai Diákhitel Garancia Eszközre.

1. **A támogatás mértéke**

|  |  |  |
| --- | --- | --- |
| Fogadó ország | 1.-14. nap | 15.-60. nap |
| Dánia, Írország, Hollandia, Svédország, Egyesült Királyság | 112 € / nap | 78 € / nap |
| Belgium, Bulgária, Csehország, Görögország, Franciaország, Olaszország, Ciprus, Luxemburg, Magyarország, Ausztria, Lengyelország, Románia, Finnország, Izland, Liechtenstein, Norvégia, Svájc, Törökország | 98 € / nap | 69 € / nap |
| Németország, Spanyolország, Lettország, Málta, Portugália, Szlovákia, Macedónia | 84 € / nap | 59 € / nap |
| Észtország, Horvátország, Litvánia, Szlovénia | 70 € / nap | 49 € / nap |

Utazási támogatás távolság alapján:

|  |  |
| --- | --- |
| 100 – 499 km | 180 € |
| 500 – 1 999 km | 275 € |
| 2 000 – 2 999 km | 360 € |
| 3 000 – 3 999 km | 530 € |
| 4 000 – 7 999 km | 820 € |
| 8 000 – 19 999 km | 1100 € |

1. **A pályázás menete**

* A mobilitási pályázatot a munkatárs intézménye hirdeti meg és bírálja el az általános kritériumok alapján.